The best movies with RETAiL subs from BiO Only at www.HoundDawgs.org
"Gud forbyde, at jeg ender i en himmel, hvor der ikke er heste."
Jeg føler mig så privilegeret, når jeg ser ud over vores ejendom.
- Vi er så heldige. Vil du love mig noget? - Hvad som helst.
- Ejendommen bliver i familien. - Ja. Det er jo vores sted.
Det har kostet mig en masse blod, sved og tårer.
Det var uoverskueligt, da jeg kom. Men jeg så mulighederne i det.
Se det nu. Det er perfekt.
Kom... lad os ride om kap. Hvis du da orker, gamle mand.
- Gamle mand? Jeg plejer at vinde. - Ikke denne gang.
Hvis jeg vinder, ordner du stald i aften. Vinder du, tager jeg opvasken.
Når jeg vinder, tager du både stald og opvask i en uge.
- Vinderen er: Hannah Rhodes. - Et par meter mere, så havde jeg vundet.
Så er det nok, I to. Tallerkenerne tømmer ikke sig selv.
- Vask jer og kom ind. - Javel, chefdame. Fem minutter.
- Jeg har brug for lidt tid, så du går ind. - Skynd dig.
- Hvad har I lavet her til formiddag? - Vi red derudad. Det var fantastisk.
- Hvor er din far? - Han ville lige fodre hestene først.
Typisk. Skat, hestene kan vente. Det kan vi ikke.
Gentry?
Jeg elsker dig, min dreng.
Rudy, du skal tage dig af din mor og din søster. Og stedet her.
- Det skal blive i familien. - Okay, far.
Du skal gøre noget for mig.
Gentry?
Skat, vågn op. Vågn op.
Han trækker ikke vejret. Løb efter hjælp. Løb!
Vågn op, skat.
Du må ikke sige det til nogen. Forstår du det?
- Jeg siger ikke en lyd. - Det ved jeg.
Det er for tidligt at pakke hans ting væk, Anne. Du er ikke klar.
Og børnene vil blive kede af det.
Hvad skal jeg gøre, Susie?
Jeg har ikke råd til det her sted. Jeg kan ikke passe det.
Jeg sagde til ham, vi ikke havde brug for så meget jord. Og alle hestene.
Han gjorde sit bedste.
Mor... du skal spise noget.
Det er noget af en serv, du har, sherif. Har du spillet professionelt?
- Jeg har bare øvet mig lidt. - Det ses.
- Det kræver selvtillid at spille tennis. - Det siges. Din serv.
- Mit livs historie. - Du trak den.
- Ingen undskyldninger. - Tak for støtten i valgkampen.
Vi glæder os til at lave nogle positive ændringer.
At skabe et bedre samfund er vel i alles interesse. Ikke?
Apropos... Mine partnere og jeg ser frem til det fængsel, I vil bygge.
- Det stemmer vi for. - Tænker du på noget særligt, Darden?
- Vi snakker færdig i huset. - Som du vil.
Kom med.
Hej... Hvordan går det, Banana?
- Jeg har det godt. - Har du?
Nej. Men det får jeg. Jeg er bekymret for min mor og at flytte.
Jeg prøver at holde sammen på mig selv, for de har brug for mig.
Ja...
Din mor og jeg har været igennem nogle virkelig svære ting.
Vi kommer altid igennem. Jeg beundrer din styrke.
- Men du har brug for at sørge. - Det ved jeg. Men...
Jeg har ikke noget på hjerte lige nu.
Når du er klar, så venter jeg med chokoladekage og flødeskum.
Det tror jeg gerne, slikmund.
Jeg går lidt til den. Engang imellem.
Jeg må videre. Der er meget at se til. Godt, jeg hørte efter, mens far levede.
- Ellers var jeg på herrens mark. - Får jeg et kram?
- Lille skat... - Tak.
- Jeg må af sted. - Ja.
- Hvad med fængslet? - I skal vel bruge en entreprenør.
Jeg vil gerne på listen over kandidater.
- Så det er prisen? - Nej... Det er et forslag.
Til gensidig gavn.
Hør her, Darden. Jeg ved alt om dig og dine narrestreger.
Jeg har en god idé om, hvordan der var her, før jeg kom til.
Jeg skal udføre et arbejde, og det vil jeg gøre bedst muligt. Forstår du det?
- Som var det skåret ud i pap. - Tak for te.
Kom tilbage. Lad os tage et spil mere. Jeg vil også vinde.
Jeg gjorde besætningen op i går. Vi har 12 svin, 42 høns og tre køer.
Vi beholder hønsene, men vi sælger køerne og svinene til slagteriet.
Hvad synes du, Rudy?
Du arbejder med dyrene. Hvad synes du om min plan?
Rudy... tal til mig.
Sig noget, skat. Hannah!
- Hvad siger du, doktor? - Fysisk er han sund og rask.
Han kan tale, hvis han vil.
- Hvorfor siger han så ikke noget? - Stress.
I lægekredse kalder vi det selektiv tavshed.
Hannah, vil du lade os være et øjeblik?
Det er ganske enkelt. Sådan tackler han tabet af sin far.
Han har midlertidigt lukket af.
- Hvad kan vi gøre i mellemtiden? - Få en tid hos en specialist i Houston.
Det er ikke mit område. Værsgo.
Denne læge kan få ham til at tale. Men det vil koste tid og penge.
Hvad det end kræver.
Mor?
Det skal nok gå.
Hvorfor banker du på min dør kl. 7? Sælger du noget?
Nej, men jeg er her i forretningsøjemed. Godmorgen.
- Mit navn er Gregory Darden. - Hvad vil du, Gregory Darden?
- Din mand skylder mig 150.000 dollars. - Min mand er død.
- Så vi er færdige. - Din afdøde mand.
Og nej, vi er ikke færdige.
Jeg kondolerer, mrs. Rhodes, og jeg undskylder min bryske facon.
Men efter hans død bliver det dit ansvar
i henhold til ejendomsloven i vores storartede delstat.
- Lad være. - Når nogen dør, går alt andet videre.
Ejendommen er pant for et erhvervslån. Jeg må nok overtage pantet til eje.
Medmindre du flytter på stedet. Så er vi kvit.
- Jeg må have fat i en advokat. - Glimrende idé.
Mrs. Rhodes, jeg er ikke urimelig. Jeg vil hjælpe med at finde et nyt sted til jer.
Men jeg skal have pengene senest om 30 dage.
Ellers må jeg vende tilbage med sheriffen og beslaglægge ejendommen.
Med magt, om nødvendigt. Har jeg udtrykt mig klart?
Nej, ikke klart nok. Jeg kan ikke skaffe de penge på 30 år.
30 dage, mrs. Rhodes.
Du skal måske se at få fat i advokaten.
Vi har 30 dage til at betale Darden. Ellers skal vi flytte.
Hvad skal vi gøre?
Uden far havde han ikke haft den likviditet, han har.
Han gjorde ret i ikke at stole på ham. Den snog.
Ifølge advokaten kan jeg ikke gøre noget. Han har krav på at få pengene.
Hvad hvis vi lader Sheba deltage i The Barrel Race Championship?
Vi kan bruge præmien som udbetaling, og optage et lån til resten.
Mener du det?
Vi kan godt nå at få hende klar. Donny kan ride hende.
- Hun har vundet før og kan vinde igen. - Det er ikke nogen dårlig idé.
Ingen af os har fundet på noget bedre. Gentry sagde, hun var hans jackpot.
Jeg håber, han havde ret.
Far elskede dig så højt.
Jeg har brug for, at du vinder bare ét mesterskab mere.
- Der er ikke flere konkurrencer i krikke. - Kommer du for at få flere skideballer?
Nogen må jo tage sig af hestene. Og hvem andre gør det til den løn?
Når du er færdig med Molly, skal du kigge på Sheba.
- Hun skal måske med i konkurrencer. - Held og lykke.
Sådan...
Rolig nu.
Undskyld, Jeffrey.
Hun har været lidt voldsom, siden far døde.
Det her rækker min løn ikke til. Jeg kommer igen, når du har mine penge.
Hvis du rider hende, kan hun vinde, Donny.
Hun er ude over sin bedste tid. Og din far skylder mig stadig for sidste gang.
Min far og jeg havde ingen hemmeligheder. Jeg ved, det gik til afdrag på din gæld.
- Du skylder ham mindst 10.000 dollars. - Det havde vi styr på.
- Teknisk set skylder han for konkurrencen. - Det er irrelevant nu. Vil du prøve?
- Hvad får jeg ud af det? - Stolthed.
Du kan hædre manden, som elskede dig. Og være stolt over at vinde med en taber.
Jeg vil være stolt over at hædre din far. Men jeg vil have 10 procent af præmien.
- Fem. - Otte.
- Syv. - Syv en halv, så er det en aftale.
- Grådig aftale, men 7,25. - Du er din fars datter.
- Det er spild af tid. - Hvad er der galt?
Hun er forpustet efter 15 meter. Hun har ingen kondi.
Hun skal bare varme op. Hun har ikke trænet et stykke tid. Det kommer.
Hendes konkurrenter er langt bedre.
Hun har det stadig i sig. Det ved jeg.
Beklager. Din far var en prægtig mand.
Han er død, og det må være hårdt. Men du holder fast i noget, som er fortid.
Den hest er ikke en vinder. Og den vinder aldrig en konkurrence igen.
I må skaffe pengene på en anden måde. Det her er ikke en god investering.
Giver du bare op? Én frustrerende dag, og så går du.
Min far elskede dig. Han lærte dig alt, hvad du kan, og gav dig dit livs chance.
Til ære for ham kunne du anstrenge dig lidt mere.
Donny! Vi har kun dig.
Halløjsa. Jeg vidste ikke, du var her.
Dyrlægen spurgte, hvornår hestene sidst fik ormekur.
- Det ved jeg ikke. - Hvornår var smeden her sidst?
- Det ved jeg ikke. - Hvad ved du?
At min mand er død.
Jeg kan ikke klare mig uden ham.
- Jeg er helt alene. - Du har mig.
Og du hænger på mig. Uanset hvad du mener om det.
De har brug for dig, Anne.
Det er her.
Der skal være en terrasse rundt om poolen.
Og der skal være et grillområde. Jeg elsker at grille.
Jeg kan udnytte staldene. Måske som båd-eller autocampergarage.
Og en tennisbane et sted derude. Jeg og Michelle elsker at spille.
Jeg har glædet mig til at få fingre i denne ejendom. Jeg vil bruge stedet.
Måske en 9-hullers golfbane. Jeg skal bare rense skråningerne.
Tegn det. Jo flere aktiviteter, des bedre.
Hvad laver I her? Forsvind fra min ejendom.
Man kan roligt sige, den er min. Det er kun et spørgsmål om tid.
Pas dog på. De er håndsyet.
Forsvind herfra. Eller jeg henter min riffel.
Det er der ingen grund til.
- Hannah! - Ja, mor?
- Jeg skal nok få jer ud. - Hent min .30-30.
Vi kører. Lad hønsene more sig.
Messing er penge værd. Vi må sælge, hvad vi har, for at betale af på gælden.
Der skal meget mere messing til, hvis vi skal betale Darden.
Donny sagde op i dag. Så nu er konkurrencen ikke en mulighed.
Hannah, hvorfor rider du ikke selv? Far lærte dig op. I vandt to gange.
Jeg skal ikke ride flere konkurrencer. Jeg kan ikke uden far.
Far ville ikke ønske, at du opgav noget, du elskede så højt. Du er nødt til det.
- Nej. - Hvad kan jeg så gøre?
Jeg er ikke klar.
Far...
Vi har brug for din hjælp. Alt falder fra hinanden.
Jeg ved ikke, hvor meget mere mor kan klare. Og Rudy vil ikke tale med os.
Jeg beder dig, far, hjælp os.
Spild af tid.
Fire i træk. Vil du blive ved? Jeg bliver næsten flov over at tage dine penge.
Det er en julegave fra min kone.
Vil du smide konens gave i en omgang pool?
Det er min eneste chance for at vinde mine penge tilbage.
- Godt, så. Du lægger ud. - Det bliver ikke nødvendigt.
Tag dem. Og tag benene på nakken.
- Julen kommer tidligt. - Afgang. Forsvind.
- Hvor meget slog han dig for? - Det er ligegyldigt.
Hvad sjov er der ved at være rig, hvis man ikke kan dele ud af det?
Jeg vil ikke have dine penge.
Du har ikke fået løn hos Rhodes, siden Gentry døde. Lad mig hjælpe dig.
Jeg ved, at de venter dig som små fugle.
Hvad siger du? Jeg giver en lille en.
Godt. Men kun en enkelt.
Sådan skal det lyde.
Hvor har du været? Jeg har været så nervøs.
"Din far var en god mand. Hesten er opdrættet til løb. Han hedder Atonement."
"Han er min gave til dig. Rid ham, og du vil vinde."
"Håber at aflægge dig besøg snart. Kærlig hilsen din ven."
Laver du sjov? Det kan umuligt være rigtigt.
Lad os få ham over i stalden, før han falder om af tørst.
- Vent. - Rudy...
Sig det så, Rudy. Hvis du har noget at sige, så spyt ud.
Du skal deltage i konkurrencen. For fars skyld.
Jeg gør det. Jeg deltager.
Kom.
Alt i orden?
Ja, jeg har det fint.
Du gør det godt. Du er ikke ved at give op, vel?
Af og til føler jeg mig som den voksne af os to.
- Hvad mener du? - At jeg tager hele slæbet.
Du forventer, at jeg redder alle. Får os ud af vanskelighederne.
Betaler for fars fejltagelser. Jeg kan ikke klare presset, mor.
Hannah...
Det er ikke rimeligt, og jeg tror ikke, jeg kan gøre det.
Hannah!
Det bliver svært at forlade dette sted. Det er som at miste far en gang til.
Vi skal ingen steder. Du er nødt til at tro mere på det.
Vi har ikke mere tid. Ikke flere muligheder. Vi når det ikke.
Jeg kan huske, da din far overtog stedet. Det var en umulig opgave.
Ingen troede på, at han kunne klare det. Han havde en vision. Og vi tvivlede.
- Forstår du, hvad jeg mener? - Ja, det gør jeg.
Vind den konkurrence. Til ære for ham.
Hvorfor er du så nedtrykt, lille pige? Det er kun en styrkeprøve.
Lad dem ikke få dig ned med nakken. Jeg elsker jer alle meget højt.
Jeg savner dig, far.
Så er det Charlie East fra Hancock County på Blue Steel.
Det er 15,3 sekunder til Hancock County.
Jeg kan ikke komme i nærheden af det.
Det er kun kvalifikation. Går det ikke i dag, er der en chance mere.
Din far har lært dig alt, hvad du har brug. Han troede på dig.
Jeg tror på dig. Du kan godt.
Jeg er klar.
Sætter han farten ned, så giv ham et puf. Du kan godt.
- Okay. - Sådan, min pige.
Og så har vi en ny deltager. Hannah Rhodes på Atonement.
- Du kan stadig nå at trække dig. - Jeg vil gerne.
- Jeg har aldrig været mere stolt af dig. - Tak, far.
Gid, du kunne have været mere stolt af mig.
Ingen er perfekt, men du er tæt på. Jeg er stolt af at være din datter.
Du er så voksen. Hvordan kunne det ske?
Godt, så.
Giv dem kamp til stregen, skat. Jeg er med hele vejen.
- Jeg svigter dig ikke, gamle mand. - Jeg svigter heller ikke dig.
Hannah Rhodes har kvalificeret sig til mesterskabet.
Jeg vidste, du kunne.
Det er fantastisk.
Hej. Jeg har en pakke til Hanna Rhodes.
Du ser på hende.
- Kvittér her, tak. - Holder du lige den?
Mine ridestøvler. Lige i tide til konkurrencen.
Tag noget jerky.
Min far elskede jerky.
Det kan holde en gående hele dagen, og det skuffer aldrig.
- Ser man det. - Det har aldrig skuffet mig.
Hvad?
- Du er meget ung til konkurrenceridning. - Jeg har redet, siden jeg var seks.
Og i sommerferierne har jeg været på ridecollege.
Så jeg har fortjent min plads på ranchen.
Det var hyggeligt at møde dig, Hannah Rhodes. Værsgo.
- Behold det. Jeg laver en ny portion. - Har du selv lavet det?
- Måske kan du en dag lære mig det? - Ja. Vi ses.
Rolig, pige.
Hun er i fin form. Hun kan fole når som helst.
Når som helst? Pokkers. Jeg har ikke råd til flere munde at mætte.
Giv hende dem to gange dagligt. Det vil hjælpe.
Se på det som en lykkelig begivenhed. Lad det ikke slå dig ud.
Jeg kommer og ser til hende om et par dage.
- Sker der noget før da, så ringer du. - Dit nummer er kodet ind.
Anne...
Jeg ved godt, det er hårdt lige nu. Men alt ordner sig.
Men dog... Det er jo den forhenværende dyrlæge.
- Hvordan har du det i dag? - Ikke så godt som min yndlings-slyngel...
- Husk, hvad du vil sige. - Du ligner en, der kan bruge en lille en.
- Det har du ret i. - Hvad vil du have?
Whisky med is. Tusind tak.
Skal vi udveksle modbydeligheder, eller har du noget til mig?
- Brug dem fornuftigt. - Det skal du ikke tænke på.
- Jeg er lutter øren. - De har fået en ny plag.
- Ved du hvorfra? - Nej. Pigen træner den.
- Hun vil ride den i den store konkurrence. - Hannah? Hvorfor?
Donny holdt op, så hun træner den. Plagen ser lovende ud.
- Hvordan ser hun ud? - Som en 3-årig på en racercykel.
Det er jo perfekt.
- Værsgo. - Tak, min skat.
Skål for en 3-årig på en spritny racercykel.
Du er ikke i nærheden. Du skal presse ham. Atonement kan klare det.
Det kan jeg ikke. Jeg følger mig klodset, og jeg kan ikke engang styre ham.
Du er frustreret, fordi du er overtræt. Du giver ikke op, vel?
- Jeg giver det et par runder mere. - Du kan godt, skat.
I spilder tiden på det dyr.
Jeg vil vædde på, den ikke holder vinteren over.
- Hvad sagde du? - I bør lade mig aflive den.
- Det er det mest humane. - Forsvind herfra. Og bliv væk.
- Vi får en anden til at tilse dyrene. - Også en, som gør det gratis?
Darden, du sagde, at hvis jeg gjorde det der for dig, ville du give mig noget.
Jeg gør det. Du kan regne med mig.
Du skal ikke høre på ham. Ingen skal aflive vores heste.
Bare rolig.
Min søde stærke dreng.
Jeg er stolt af dig, min dreng.
Du så din mor og søster gå igennem alt det. Og du holdt ord.
Okay, far. Jeg elsker dig.
Jeg elsker også dig, knægt.
Jeg er stolt af dig, lille pige.
Du er nået langt på få dage, og jeg ved, du kan klare det.
Du er min champion.
Vi sætter pris på, at du er kommet. Jeg tror, det flasker sig for os.
- Vi vil tænke på jer. - Jeg kan godt lide din cykel.
Vil du have noget jerky?
Tak.
Kom, min pige.
- Hun har ikke Gentrys ridegen. - Hun er ude af træning.
Det tager tid at finde rytmen igen.
- Fortsæt. - Stedet er så godt som Dardens.
Kom så, Banana.
- Jeg missede det stød. Min kø smuttede. - Smuttede din kø? Det er for ynkeligt.
- Betal. - Du har ikke brug for pengene.
Det handler om at fortjene dem. Ikke?
Det, vi har gang i, er en forretningsaftale.
Men hvis du kludrer i det, skylder du mig mere end 20 sølle dollars.
Det er bare ikke i orden, Darden. De er gode mennesker, og de har lidt nok.
Drop samvittigheden. Du har din egen gæld at betale.
Vil du ud af det, så betaler du. Så enkelt er det.
Er vi enige?
Det er vi vist. Jeg elsker det her sted.
Jeg tror, jeg vil trække mig tilbage. 'ses, mester.
- Hvad er det? - Lækkerhed.
Du har brug for det før konkurrencen. Tro mig, det gør en stor forskel.
Jeg tror, jeg skal kaste op.
Ved du, hvor længe jeg var om at lave det? Der er otte kilo urter.
Så mange urter klemt sammen til det der.
Der er så mange vitaminer og næringsstoffer i. Elektrolytter...
- Har du noget tyggegummi? - Ingen sukker.
- Din krop skal være helt på toppen. - Det er tyggegummi.
- Og hvad med mit mentale helbred? - Det lader ikke til at fejle noget.
Vi er mest bekymret for din fart, din balance og din adræthed.
Jeg har fattet det.
Godnat. Jeg elsker dig. Kom, Rudy.
Hej...
Jeg ved, det er svært at være så presset. Men dit bedste vil være nok.
- Nok for din mor og for Rudy. - Tror du, jeg kan klare det?
Jeg ved det. Derfor er jeg så hård.
Du skal bare gøre dit bedste. Se at få noget søvn.
Godnat, Banana.
Velkommen til Hancock County Barrel Race 2015.
Over hundrede deltagere skal konkurrere på tid.
Arenaen er ikke så bred
så deltagerne skal helt ud i hjørnerne.
Du skal bare gøre dit bedste.
Jeg vil være så stolt af dig. Jeg er allerede stolt af dig.
Jeg tror, jeg glemmer alt, hvad jeg har lært.
Du ved, hvad du skal. Bare gør det.
Charlie er godt fra start. Han er på vej mod første tønde.
Han er forbi anden tønde og på vej mod tredje.
Du har gjort det, lille pige.
Han rider hurtigt.
Jeg er så stolt af dig. Og din ihærdighed.
- Jeg elsker dig, Hannah. - Hvad hvis jeg ikke kan?
Der kommer andre chancer. Hvis du vil tage dem. Så slap af.
- Ud på banen. - Han er på vej mod målstregen.
14.767 til veteranen Charlie East.
Så er det Hannah Rhodes på Atonement.
Hannah kommer godt fra start.
En lille fodfejl ved første tønde.
- Kom så, Banana. - Hun får fart på...
Hun vælter tredje tønde og er ude af konkurrencen.
- Hvad skete der? - Han gjorde lige det modsatte af mig.
- Det var som at ride en helt anden hest. - Nu tager dig selv i nakken.
Og retter ryggen. Du gjorde dit bedste.
- Alt ordner sig. - Har du det godt?
- Jeg svigtede dig, mor. - Nej, skat. Du har aldrig svigtet mig.
Jeg er så stolt af dig. Jeg elsker dig så højt.
- Så går vi over til plan B. - Har vi en plan B?
Ikke endnu. Men det får vi.
Nå, der er du, Jeffrey. Godt gjort.
- Mine penge. - Hvilke penge?
Du sagde, at hvis jeg gjorde det for dig, ville du give mig flere penge.
- Har jeg sagt det? - Ja. Jeg vil have mine penge.
Jeg sagde, jeg ville strege din gæld. Jeg sagde ikke, jeg ville betale dig.
Slap lige af, Jeffrey. Du skal træde varsomt.
Ellers spolerer du min fest. Og det vil du vel ikke, Jeffrey?
For det ville gøre mig vred. Og det skal gå ud over nogen.
Og så sidder du der. Lige for næsen af mig.
Er vi færdige her?
Hvor er den lille pige? Hende kunne jeg godt lide.
Nu er du min pige. Du var altid hans favorit.
Nu er der kun dig og mig.
Så plan B er at flytte?
Se på den lyse side. Slut med at vedligeholde alt det her.
- Slut med at muge ud. - Nemlig.
Måske flytter vi til en skyskraber i byen.
Byen? Jeg kan ikke parkere min hest i en p-bås.
Okay... Måske ikke byen.
- Jeg er virkelig ked af det, Hannah. - Hvad?
Jeg skulle ikke have presset dig. Det var ikke dig, der skulle løse problemet.
- Det var forkert af mig at bebyrde dig. - Jeg var glad for at gøre det.
Det var som at tage fars plads.
Og han sagde, jeg var den sejeste cowgirl.
Ja, det kunne ligne ham at sige.
Pak. Vi må have det gjort, så vi kan komme videre.
Lov mig en ting, Hannah.
Vær et barn. Du har altid været så voksen.
Nu skal du tænke på dig selv. Slut med træning og udmattende ture.
Slut med at være forælder for din bror. Og for mig.
Lav om på det.
Mød nogle jævnaldrende.
- Mød en fyr. Du har brug for det. - Jeg har det fint, mor.
Du er håbløs.
Hvad så, pige?
Det kommer, pige.
Mor, Rudy, skynd jer! Det er på vej!
Han har hylet dig helt ud af den. Du har brug for noget stærkere.
Skænk en, Teddy.
- Du kunne have sagt nej. - Til hvad?
Hold nu op, Jeff. Jeg hørte, hvad Darden overtalte dig til.
- Jeg havde brug for penge. - Penge, Jeff?
Vi har alle brug for penge.
Der er mere ærlige måder at tjene penge på.
Gode mennesker findes. Nu har du chancen for at være et af dem.
Gør det rigtige. Ellers gør jeg det.
Hvordan har hun det? Har føllet det godt?
Hun har det fint. Det er en han.
- Hvad skal han hedde? - Redemption.
Det er et godt navn, Hannah.
- Jeg henter penge til dig. - Nej. Det er min omgang.
Som tak til Gentry og dig for altid at tage jer så godt af mig.
Tak.
Vi vil savne øjeblikke som dette. Vi har så gode minder om dig og hestene.
Vi skal have plagen på medicin, så han får en god start.
- Brug dine penge på det. - Tak.
Nu er det din tur. Jeg er ked af, du måtte blive voksen så hurtigt.
Men jeg ved, du vil klare dig godt. Du skal tage dig af mor og min lille pige.
Jeg elsker dig. For evigt.
Vi kan ikke blive ved. Vi har ikke mere tid, og Darden har taget det hele.
Vores skæbne er ikke beseglet endnu. Alt kan ske.
Alt.
- Er det et smil? - Måske.
Jeg elsker smil.
- Hvor er plagen? - I stalden.
Lad os se på den.
Jeg overvejer at lave mine berømte blåbærpandekager til jer to.
Hvis I vil have nogen.
Ja tak.
Jeg finder nogle blåbær... Hørte I det?
- Er det Darden? Det håber jeg ikke. - Det ligner ikke Darden.
Hej med dig. Du er en flot fyr.
Du bliver alle tiders væddeløbshest en skønne dag.
Det bliver du.
Det er en fin hest.
- Godmorgen, damer. - Hvem er du? En af Dardens gorillaer?
Jeg vil ikke ligge død i samme lokale som den slyngel. Mit navn er Carter.
Hvad laver du her, Carter? Og hvor kender min søn dig fra?
Undskyld. Jeg har ikke ondt i sinde. Jeg kom bare for at se til min plag.
- Nu skal jeg sige dig en ting, mr... - Carter.
- Vi har allerede mistet vores ranch. - Miss...
- Susie. - Jeg kommer ikke tomhændet.
Og jeg kommer ikke for at opkræve penge som alle andre.
Jeg vil skrive en stor check til jer.
Mod til gengæld at få den væddeløbshest, som står i båsen derhenne.
Hvad taler du om?
Gentry lod sin hoppe bedække af en hingst, Astounding Day.
- Mener du fuldblodshesten Astounding Day? - Lige præcis.
Jeg fik en invitation til at købe det nyfødte føl.
Rudy gav mig besked, så jeg kommer for at hente min præmie.
Rudy gav dig besked?
Det er den underskrevne aftale mellem Gentry og mig.
Begge vores advokater var til stede.
Aftalen blev indgået, længe før Gentry døde
så den går forud for ethvert krav om ejerskab, Darden måtte have.
- Mener du det? - Ja, unge dame.
Jeg vil give dig en check, så jeg kan komme videre.
Min dyrlæge kommer og ser på plagen.
Det er en stor chance for Redemption. Hvad aftalte I?
Jeg trækker hans spillegæld fra.
Og når det er gjort, skylder jeg jer 250.000 dollars.
- Hvad? - 250.000 dollars? Sagde du det?
Ja, og nu kan han ikke trække det tilbage.
Du har lige købt en væddeløbshest.
- Jeg henter papirerne... - Det klarer vi senere.
- Rudy, hyg dig. - Hvad tid lukker banken?
- Kan vi indløse checken lige nu? - Banken har åben et par timer mere.
Goddag, Darden. Det er en fornøjelse at se dig.
Det glæder mig, at du omsider har set realiteterne i øjnene. Har I pakket?
Ja. Vi havde alle pakket.
Men så pakkede vi ud igen.
- Hvorfor dog det? - Vi fandt en måde at betale dig på.
- Vi har dine penge. - Alle dine penge. Inklusive renter.
- Jeg går ud fra, du er tilfreds nu. - Du og din fanklub må hellere forsvinde.
Ellers må vi fjerne jer med tvang.
Forsvind fra vores ejendom, Darden.
Jeg vil vædde på, den er af gummi.
- I tror, jeg er dum. - Vi ved, du er dum, Darden.
Men checken er god nok. Ring til banken. Den har åben til fire.
Ring til banken? Jeg ringer til politiet, gør jeg.
- I skal tænke jer godt om. - Nogen har har vist allerede ringet.
Pudser I politiet på mig?
Goddag, sherif. Må jeg byde på noget? Iste? Lemonade?
Nej tak, Susie. Og denne gang er jeg her ikke på grund af dig.
Darden, jeg er her på grund af dig.
- Vi to skal have en snak på stationen. - John, hvad handler det her om?
Din ven Jeffrey har fortalt os alt. Jeg har en arrestordre på dig.
Jeg vil ikke gøre det alt for formelt, så bare sæt dig ind i bilen.
Lad mig se arrestordren. Giv mig den.
- Jeg må tale med min advokat. - Inde i byen.
Fingrene væk! Jeg skaffede dig dit job!
Slap af, Darden. Jeg vil nødig gøre det her foran de søde mennesker.
Den afgiver 100.000 volt, og den vil uskadeliggøre dig.
Godt, så. Vi taler sammen på stationen.
Du var interesseret i fængslet. Nu kan du se det ved selvsyn.
- Dejlig overraskelse. Hvad har han gjort? - Pigen tabte, fordi han forgiftede hesten.
Og han vandt en masse på, at den tabte. Det var planen.
- Beklager, men sådan er det. - Det var som at ride en anden hest.
Heldigt, den kun væltede en tønde. Det kunne være gået langt værre.
Den tager jeg. Du når alligevel ikke i banken før fire.
Han skal ikke bruge den. Han får sine behov dækket i lang tid.
- Så ingen skyskraber? - Ingen skyskraber. Er det i orden?
Det er så i orden.
Hej...
Det var dig, der kom med mine støvler. Det er min jerky.
Jeg er også reserve-vicesherif. Posten skal ud og sikkerheden skal varetages.
- Jeg klarer begge dele. - Det gør du vel.
Jeg er afhængig. Intet slår hjemmelavet jerky.
Hvornår lærer du mig det?
Jeg kender dig ikke. Jeg kan ikke dele mine hemmeligheder med dig.
- Måske skulle vi lære hinanden at kende. - Ja.
Jeg kan komme, når jeg får fri. Hvis det er okay.
- Det er fint med hende. - Mor.
Kom endelig. Jeg bager blåbærtærte. Du er velkommen.
- Mor. - Jeg kommer.
På gensyn.
Hvad så nu, Rudy? Jeg kan godt lide tanken om at opdrætte og sælge heste.
Du er en god sælger.
Og jeg har masser af navne til dem.
Misty. Eller Shadow. Eller Charming.
Rudy Trutti Frisk med Fut i.
Jeg elsker dig så højt. Og jeg er glad for, at du er tilbage hos os.
Kom.
Hej, smukke kvinde.
Jeg er ked af alt det besvær, jeg har forårsaget.
Jeg vil gerne takke dig.
For at redde stedet. Og for det, du har gjort for vores lille pige.
Du gav hende selvtilliden igen. Hun vandt måske ikke den gang.
Men hun er klar næste gang. Alt ordner sig.
- I skal bare fortsætte videre. - Det gør vi også.
De savner dig. Jeg savner dig.
Er du for gammel til at blive fodret af tante Sue?
- Jeg skal nok få ram på dig. - Hold op med at gøre ham flov.
Det har været pokker til år, men vi klarede den.
Det var godt, I kunne komme til hans fødselsdag. Jeg elsker jer så højt.
- Tillykke, Rudy. - Tillykke.
Jeg elsker jer alle meget højt.
Jeg er stolt af den, du er, og det, du bliver til.
Jeg glæder mig til at ride sammen med dig igen. Det er noget af det bedste, jeg ved.
Jeg glæder mig også til at ride sammen med dig, far.
- Jeg elsker dig, skat. - Jeg elsker dig mere. For altid.
Jeg er her altid. Altid.
Tekster: Mette Curdt